Nos Henris de Vergie, seneschaut de Bourgoigne, faison savoir à ces qui verront ces lettres que li nobles bers Jehans, cuens de Bourgoigne et sires de Salins, nos a donné, en accroissement de fyé que de luy tenoiens, les fié que de luy tenoit li sires de Vadrey à Vilete et à Saint-Cyle, et les fié que cil de Thoire tenoient [à] Arbois dou seignour de Vaudrey et li sires de Vaudré doudit conte; et lesdiz fié havons repris doudit conte par ainxi cum li sires de Vaudrey les en tenoit. En tesmoingnaige de ce, havons nos mis nostre sael pendant en ces lettres. Ce fut fait ou moys d’avril, l’an Nostre Seignour qui corroit par mil CC et cinquante et huit.